CELEX: 52020DP0352
Language: hu
Date: 2020-12-15 00:00:00
Title: Az Európai Parlament határozata az (EU) 2015/2446 felhatalmazáson alapuló rendeletnek a Nagy-Britannia és Észak-Írország Egyesült Királysága, a Csatorna-szigetek és a Man-sziget területére belépő vagy onnan kilépő áruk tengeri szállításához kapcsolódó belépési gyűjtő árunyilatkozatok és indulás előtti árunyilatkozatok benyújtási határidői tekintetében történő kiegészítéséről szóló, 2020. november 20-i felhatalmazáson alapuló bizottsági rendelettel szembeni kifogás mellőzésére (C(2020)08072 – 2020/2890(DEA))

2021.10.29.   
            
            
               HU
            
            
               Az Európai Unió Hivatalos Lapja
            
            
               C 445/229
            
         
      P9_TA(2020)0352
      Felhatalmazáson alapuló jogi aktussal szembeni kifogás mellőzése: az Egyesült Királyságba, a Csatorna-szigetek és a Man-sziget területére belépő vagy onnan kilépő áruk tengeri szállításához kapcsolódó belépési gyűjtő árunyilatkozatok és indulás előtti árunyilatkozatok benyújtási határidőiXX
      Az Európai Parlament határozata az (EU) 2015/2446 felhatalmazáson alapuló rendeletnek a Nagy-Britannia és Észak-Írország Egyesült Királysága, a Csatorna-szigetek és a Man-sziget területére belépő vagy onnan kilépő áruk tengeri szállításához kapcsolódó belépési gyűjtő árunyilatkozatok és indulás előtti árunyilatkozatok benyújtási határidői tekintetében történő kiegészítéséről szóló, 2020. november 20-i felhatalmazáson alapuló bizottsági rendelettel szembeni kifogás mellőzésére (C(2020)08072 – 2020/2890(DEA))
      (2021/C 445/38)
      
         Az Európai Parlament,
      
                  —
               
               
                  tekintettel a Bizottság felhatalmazáson alapuló rendeletére (C(2020)08072),
               
            
                  —
               
               
                  tekintettel a Bizottság 2020. november 26-i levelére, amelyben kéri az Európai Parlamenttől annak kinyilvánítását, hogy nem emel kifogást a felhatalmazáson alapuló bizottsági rendelettel szemben,
               
            
                  —
               
               
                  tekintettel a Belső Piaci és Fogyasztóvédelmi Bizottság által a Bizottsági Elnökök Értekezletének elnökéhez intézett 2020. december 2-i levelére,
               
            
                  —
               
               
                  tekintettel az Európai Unió működéséről szóló szerződés 290. cikkére,
               
            
                  —
               
               
                  tekintettel az Uniós Vámkódex létrehozásáról szóló, 2013. október 9-i 952/2013/EU európai parlamenti és tanácsi rendeletre (1) és különösen annak 131. cikke b) pontjára, 265. cikke a) pontjára és 284. cikke (5) bekezdésére,
               
            
                  —
               
               
                  tekintettel a 952/2013/EU európai parlamenti és tanácsi rendeletnek az Uniós Vámkódex egyes rendelkezéseire vonatkozó részletes szabályok tekintetében történő kiegészítéséről szóló, 2015. július 28-i (EU) 2015/2446 felhatalmazáson alapuló bizottsági rendeletre (2),
               
            
                  —
               
               
                  tekintettel eljárási szabályzata 111. cikkének (6) bekezdésére,
               
            
                  —
               
               
                  tekintettel a Belső Piaci és Fogyasztóvédelmi Bizottság határozatra irányuló ajánlására,
               
            
                  —
               
               
                  tekintettel arra, hogy az eljárási szabályzata 111 cikke (6) bekezdésének harmadik és negyedik franciabekezdésében említett határidőn belül – amely 2020. december 15-én járt le – nem érkezett kifogás,
               
            
                  A.
               
               
                  mivel a felhatalmazáson alapuló rendelet meghatározza azokat a határidőket, amelyeken belül a gazdálkodóknak a tagállamok vámhatóságai számára bizonyos biztonsági és védelmi adatokat kell szolgáltatniuk az Egyesült Királyság területéről kiinduló vagy ott célállomással rendelkező, tengeri úton szállított árukról;
               
            
                  B.
               
               
                  mivel az Egyesült Királysággal kötendő jövőbeli kereskedelmi megállapodásra irányuló tárgyalások a felhatalmazáson alapuló rendelet jóváhagyásának időpontjáig nem eredményeztek olyan megállapodást, amely mentesítene az Egyesült Királyság területéről kiinduló vagy ott célállomással rendelkező, tengeri úton szállított árukra vonatkozó fejlett biztonsági adatok benyújtásának kötelezettsége alól;
               
            
                  C.
               
               
                  mivel a felhatalmazáson alapuló rendelet céljával azonos célú intézkedést fogadott el a Bizottság 2018. december 19-én (3) annak érdekében, hogy felkészüljön arra a lehetséges helyzetre, hogy nem születik megállapodás az Egyesült Királyság Unióból való rendezett kilépéséről, noha a kilépésről rendelkező megállapodás megkötése feleslegessé tette ezt a szöveget;
               
            
                  D.
               
               
                  mivel a felhatalmazáson alapuló rendeletnek a lehető leghamarabb hatályba kell lépnie annak érdekében, hogy az átmeneti időszak végét követően biztosítsa a vámigazgatási szervek és a gazdálkodók zökkenőmentes napi működését;
               
            
               
                  1.
               
               
                  kijelenti, hogy a felhatalmazáson alapuló bizottsági rendelettel szemben nem emel kifogást;
               
            
               
                  2.
               
               
                  utasítja elnökét, hogy továbbítsa ezt a határozatot a Tanácsnak és a Bizottságnak.
               
            
         (1)  HL L 269., 2013.10.10., 1. o.
      
      
         (2)  HL L 343., 2015.12.29., 1. o.
      
      
         (3)  A Bizottság 2018. december 19-i (EU) 2019/334 felhatalmazáson alapuló rendelete az (EU) 2015/2446 felhatalmazáson alapuló rendeletnek a Nagy-Britannia és Észak-Írország Egyesült Királysága, a Csatorna-szigetek és a Man-sziget területére belépő vagy onnan kilépő áruk tengeri szállításához kapcsolódó belépési gyűjtő árunyilatkozatok és indulás előtti árunyilatkozatok benyújtási határidői tekintetében történő kiegészítéséről (HL L 60., 2019.2.28., 1. o.).